钦定古今图书集成/历象汇编/历法典/第004卷 > 晋
## 钦定古今图书集成/历象汇编/历法典/第004卷 > 晋

### 武帝泰始元年冬十二月有司奏改景初历为泰始历

按《晋书武帝本纪》，“泰始元年冬十二月丁卯，改《景初
历》为《泰始历》，腊以酉，社以丑。”　按《律历志》，武帝践祚
泰始元年，因魏之《景初历》，改名泰始历。杨伟推五星
尤疏阔，　自黄初已后，改作历术，皆斟酌乾象所减
斗分朔馀、月行阴阳迟疾，以求折衷。洪术为后代推
步之师表，故先列之云。〈洪即汉灵帝时刘洪〉

按《宋书历志》，晋武帝泰始元年，有司奏王者祖气，而
奉其〈阙〉“终晋于五行之次，应尚金。金生于巳，事于酉，
终于丑。宜社以酉日，腊以丑日。”改《景初历》为《泰始历》。
奏可。

### 武帝 年平原刘智以斗历改宪

按《晋书武帝本纪》，不载。　按《律历志》，武帝侍中平原
刘智，以斗历改宪，推四分法，三百年而减一日，以百
五十为度，法三十七为斗分，推甲子为上元。至泰始
十年，岁在甲午，九万七千四百一十一岁。上元天正
甲子朔，夜半冬至，日月五星，始于星纪，得元首之端，
馀以浮说，名为正历。当阳侯杜预著《春秋长历说》云：
“日行一度，月行十三度十七分之七有奇。日官当会
集此之迟疾，以考成晦朔，以投闰月。”闰月无中，而北
斗邪指两辰之间，所以异于他月。积此以相通，四时
八节无违，乃得成岁，其微密至矣。得其精微，以合天
道，则事叙而不𠍴。故《传》曰：“闰以正时，时以作事。”然阴
阳之运，随动而差，差而不已，遂与历错。故仲尼、丘明
每于朔闰发文，盖矫正得失，因以宣明历数也。刘子
骏造三正历以修《春秋》，日蚀有甲乙者三十四，而三
正历惟得一蚀，比诸家既最疏，又六千馀岁辄益一
日，凡岁当累日为次，而故益之，此不可行之甚者。自
古已来，诸论《春秋》者，多述谬误，或造家术，或用黄帝
已来诸历以推经传，朔日皆不谐合，日蚀于朔，此乃
天验。经传又书其朔蚀，可谓得天。而刘、贾诸儒说，皆
以为月二日或三日，公违圣人明文，其弊在于守一
元，不与天消息也。余感《春秋》之事，尝著《历论》，极言历
之通理，其大指曰：“天行不息，日月星辰各运其舍，皆
动物也。物动则不一，虽行度有大量，可得而限。累日
为月，累”月为岁，以新故相涉，不得不有毫末之差，此
自然之理也。故《春秋》日有频月而蚀者，旷年不蚀者，
理不得一，而筭守恒数，故历无不有先后也。始失于
毫毛，而尚未可觉，积而成多，以失弦望晦朔，则不得
不改宪以从之。《书》所谓“钦若昊天，历象日月星辰”，《易》
所谓“治历明时”，言当顺天以求合，非为合以“验天者
也。”推此论之，春秋二百馀年，其治历变通多矣。虽数
术绝灭，远寻经传微旨，大量可知。时之违谬，则经传
有验，学者固当曲循经传，月日日蚀，以考晦朔，以推
时验，而皆不然。各据其学以推《春秋》，此异于度己之
迹，而欲削他人足也。余为历诸论之后，至咸宁中，善
笇者李修、卜显，依论体为术，名《干度历》，表上朝廷。其
术合日行四分数，而微增月术，用三百岁改宪之意。
二元相推七十馀岁，承以彊弱，彊弱之差，盖少而适
足以远通盈缩。时尚书及史官以《干度》与《泰始历》参
校古今记注，《干度历》殊胜《泰始历》上《胜官历》四十五
事，今其术具存。又并考古今十历以验《春秋》，知三统
之最疏也。

《春秋》大凡七百七十九日。〈三百九十三经三百八十六传〉其四十七
日蚀。〈三无甲乙〉

《黄帝历》得四百六十六日，　一蚀。

《颛顼历》得五百九日，　　　八蚀。

《夏历》得五百三十六日，　　十四蚀。

《真夏历》得四百六十六日，　一蚀。

《殷历》得五百三日，　　　　十三蚀。

《周历》得五百六日，　　　　十三蚀。

《真周历》得四百八十五日，　一蚀。

《鲁历》得五百二十九日，　　十三蚀。

《三统历》得四百八十四日，　一蚀。

《乾象历》得四百九十五日，　七蚀。

《泰始历》得五百一十日，　　十九蚀。

《干度历》得五百三十八日，　十九蚀。

三十，日蚀。〈“失三十三日。” 《经传》误。〉　　四、日蚀〈三无甲乙〉

汉末，宋仲子集七历以考《春秋》，按其夏、周二历术数，
皆与《艺文志》所记不同，故更名为真夏、真周历也。

### 元帝 年更以乾象五星法代杨伟历

按《晋书元帝本纪》，不载。　按《律历志》，“元帝渡江左以
后，更以乾象五星法代伟历，自黄初已后，改作历术，
皆斟酌乾象所减斗分朔馀、月行阴阳迟疾，以求折
衷。洪术为后代推步之师表。”